
     ORAŞUL DETA                                                                                                                        Anexa 1
CAIET DE SARCINI

privind închirierea prin licitație publică a terenului din Deta, situat în Calea Opatiței, proprietatea privată a orașului Deta, înscris în CF nr. 403499 cu nr. top. 403499, în vederea creșterii animalelor mici LOT 1. 

1. Informații generale privind obiectul închirierii
1.1. Descrierea şi identificarea terenului care urmează să fie închiriat

Prezentul caiet de sarcini își propune să ofere celor interesați toate informațiile utile cu privire la modalitatea şi procedura de închirierea prin licitație publică a terenului din Deta, situat în strada Calea Opatiței pentru creșterea animalelor mici, teren înscris în CF nr. 403499 cu nr. top. 403499,  în suprafață de 2617/4093 mp. LOT 1.
Terenul care face obiectul închirierii prezintă următoarele utilități şi dotări, după cum urmează:

a. Rețea de apă și canalizare menajeră - în zonă cu posibilitatea de racordare;
b. Rețea de incendiu - sunt montați hidranți de incendiu în zona  supusă procedurii de închiriere; 

c. Rețea electrică - în zonă cu posibilitatea de racordare. Contorul de măsurare a consumului se va monta de către SC Electrica SA numai după plata taxei de putere de către chiriaș;
d. Rețea de gaz - în zonă cu posibilitatea de racordare. Contorul de măsurare a consumului se va monta de către SC DISDRIGAZ GRID SA  numai după plata taxei de putere de către chiriaș.

1.2. Destinația  terenurilor ce fac obiectul închirierii
Terenul este proprietatea privată a orașului Deta, nu este dezmembrat și se află în indiviziune, destinat creșteri animalelor mici.
2. Condiții generale ale închirierii

          
2.1. Terenul predat locatarului (chiriașului) potrivit prevederilor contractului de închiriere, va fi utilizat de către acesta, în mod direct, pe riscul şi pe răspunderea sa, respectând legislația de protecția  mediului, pe toată perioada derulării contractului.       

2.2. Locatarul (chiriașul) nu are dreptul să schimbe destinația terenului pe toata durata închirierii. 

Desfășurarea de către locatar a altor activități decât cele menționate prin contract, fără acordul scris al locatorului/proprietarului, dă dreptul acestuia să considere contractul de închiriere reziliat de drept.

Cheltuielile privind amenajarea terenului în vederea construirii/amplasării de locuințe proprietate individuală vor fi suportate în totalitate de locatar.

Locatarul poartă întreaga responsabilitate pentru respectarea tuturor reglementărilor în vigoare cu privire la securitatea şi sănătatea în muncă, și apărarea împotriva incendiilor.

Responsabilitățile de mediu revin în exclusivitate locatarului, începând de la preluarea bunului, până la încetarea contractului de închiriere.

Locatarul are obligația de a deține, pe cheltuiala sa, toate acordurile şi avizele impuse de legislația mediului.

2.3. Terenul închiriat va fi folosit în regim de continuitate și permanență, pentru scopul în care a fost închiriat.

 2.4. Terenul ce face obiectul închirierii nu va putea fi subînchiriat, concesionat sau dat în folosința/administrarea altei persoane.                                                                                                            

2.5. Contractul de închiriere se încheie pe o perioadă de 5 ani. Durata contractului poate fi prelungită cu acordul părților, în condițiile existente la acea dată, cu posibilitatea renegocierii clauzelor contractuale, după caz, dacă sunt întrunite cumulativ, următoarele condiții :
a) locatarul a achitat chiria la termenele convenite;

b) locatarul a respectat, fără excepții, toate celelalte clauze contractuale;

c) locatarul nu este înregistrat cu debite la bugetul local.
Bunul închiriat se preia pe bază de proces verbal de predare primire.

2.6. Prețul minim al chiriei, respectiv de pornire al licitației  închirierii unei parcele de teren în calea Opatiței, conform H.C.L. nr. 71/20.12.2016, este de : 0,10  lei/ mp
Prețul chiriei este lunar şi va fi modificat prin HCL.
Plata chiriei se suportă de către locatar și se achită în numerar la casieria Primăriei orașului, sau în contul RO74TREZ62421A300530XXXX, Trezoreria Deta. 
Plata lunară a chiriei se achită începând cu data predării terenului pe bază de proces- verbal de predare- primire, până la finele lunii în curs. Refuzul locatarului de a constitui garanția de bună execuție în termen de 5 zile de la încheierea contractului sau de a prelua imobilul în termen de 30 de zile de la constituirea garanției echivalează cu renunțarea la contract, putându-se percepe, în acest caz, daune-interese.   
În cazul nerespectării acestui termen se vor percepe penalități de întârziere în cuantumul stabilit prin contract.

Neplata la termen a chiriei atrage o majorare de întârziere de 1% pe lună sau fracțiune de lună asupra sumei datorate.

În caz de neplată, executarea silită se va face conform prevederilor legale în vigoare, iar locatarul va fi obligat să achite chiria restantă, precum și majorările de întârziere și cheltuielile de judecată.

2.7. A Taxa de participare este obligatorie şi se constituie prin depunerea la casieria locatorului a unei sume în numerar.

Taxa caietului de sarcini este de: 30 lei

Valoarea taxei  de participare la licitația de închiriere este de 150  lei și nu se restituie.
Garanția de participare este în cuantum de 100 lei și nu se restituie: 

- în situația în care ofertantul își retrage oferta înainte de începerea licitației și pe parcursul   derulării ei, în oricare din faze.
- nu se prezintă la încheierea contractului în termenul prevăzut.

Garanția de participare a ofertantului declarat câștigător poate fi reținută de locator ca parte a garanției de bună execuția a contractului.
B. Garanția de bună execuție contractuală se constituie de locatar în scopul asigurării locatorului de îndeplinirea corespunzătoare a contractului.

Garanția de bună execuție este obligatorie şi se constituie prin virament bancar, depunere de numerar sau printr-un instrument de garantare emis în condițiile legii de o societate bancară ori o societate de asigurări, la data semnării contractului de închiriere, care devine anexă la contract.

Garanția este obligatorie si se stabilește la nivelul contravalorii a doua chirii.
Garanția de bună execuție se reține:

- oricând pe durata contractului de închiriere, în limita prejudiciului creat, în cazul în care locatarul nu își îndeplinește din culpa sa obligațiile asumate prin contract.

Anterior emiterii unei pretenții asupra garanției de bună execuție, locatorul  are obligația de a notifica pretenția atât locatarului, cât şi emitentului instrumentului de garantare, precizând obligațiile care nu au fost respectate şi modul de calcul al prejudiciului. Locatorul este obligat să întregească garanția.
Date pentru constituirea taxei de participare, garanției de participare şi a garanției de bună execuție prin ordin de plată:

- CUI 2503378
- Cont trezorerie: RO74TREZ62421A300530XXXX, deschis la Trezoreria Deta.

2.8. Orice investiție sau amenajare care este necesară scopului pentru care a fost închiriat terenul, se va realiza numai cu aprobarea locatorului și în baza unei Autorizații de Construire însoțită de toate avizele cerute de lege (Ex. Certificat de urbanism, Acord de mediu, Avize de racordare, Aviz PSI, Acord ROMTELECOM, etc), după caz.
Locatarul (Chiriașul) este obligat:
- să ia, pe tot parcursul închirierii, toate măsurile necesare şi obligatorii pentru protejarea mediului înconjurător în condițiile prevăzute de legislația în vigoare privitoare la protecția mediului;

- să achite taxele și impozitele locale aferente.
3. Condiții de valabilitate pe care trebuie să le îndeplinească ofertele

Participantul la procedura de închiriere va avea în vedere la întocmirea ofertei, următoarele: 

1) Nivelul chiriei lunare în lei  – care constituie bază de pornire la licitația publică; 

Instrucțiunile privind modul de elaborare şi prezentare a ofertelor vor fi detaliate în fișa de date a procedurii.
Oferta are caracter obligatoriu, din punct de vedere al conținutului, și este valabilă 90 de zile. 

Procedura de licitație se poate desfășura numai dacă în urma publicării anunțului de licitație au fost depuse cel puțin două oferte valabile.
În cazul în care în urma publicării anunțului de licitație nu au fost depuse cel puțin două oferte valabile, locatorul este obligat să anuleze procedura și să organizeze o noua licitație, cu respectarea procedurii prevăzute de lege.
În cazul organizării unei noi licitații, procedura este valabila în situația în care a fost depusă cel puțin o oferta valabilă.
4. Clauze referitoare la încetarea contractului de locațiune (închiriere) 

Contractul de locațiune încetează în următoarele situații:

· La expirarea termenului stabilit de părți
1.1. contractul de locațiune încheiat pe durată determinată constituie în condițiile legii titlu executoriu la expirarea termenului.

1.2. dacă după împlinirea termenului stabilit, locatarul continuă să dețină bunul şi să își îndeplinească obligațiile fără vreo împotrivire din partea locatorului, se consideră încheiată o nouă locațiune, în condițiile celei vechi, inclusiv în privința garanțiilor; locaţiunea se consideră reînnoită prin tacita relocațiune.

· Rezilierea pentru neexecutare de obligații
2.1. când, fără justificare, una dintre pârțile contractului de locațiune nu își execută obligațiile născute din acest contract, cealaltă parte are dreptul de a rezilia locaţiunea, cu daune-interese, potrivit legii; neexecutarea trebuie să privească obligațiile principale care să aducă vătămări ceilalte părți;

· Imposibilitatea folosirii bunului

3.1. dacă bunul este distrus în întregime (pieirea totală a bunului) sau nu mai poate fi folosit potrivit destinației sale, locaţiunea încetează de drept;

- contractul de locațiune încetează indiferent dacă pieirea lucrului este fortuită sau culpabilă, dacă există culpă, partea vinovată va fi obligată la daune-interese;

3.2. dacă pieirea lucrului este numai parțială sau posibilitatea folosirii lui există în parte, rezilierea este judiciară. În acest caz, locatarul poate solicita în justiție fie o scădere de preț, corespunzătoare pieirii lucrului, fie, dacă partea pierită de lucru este atât de însemnată încât fără acea parte locatarul n-ar fi încheiat contractul, rezilierea contractului.

· Desființarea titlului locatorului

4.1. desființarea titlului locatorului se poate realiza în multiple modalități: constatarea nulității, anulare, rezoluțiune, etc.

4.2. excepție: locaţiunea va continua să producă efecte şi după desființarea titlului locatorului pe o durată stipulată de părți, fără a se depăși un an de la data desființării titlului locatorului, însă numai dacă locatarul a fost de bună- credință la încheierea locațiunii.

· Înstrăinarea lucrului închiriat

5.1. pentru a obține încetarea contractului de locațiune, cumpărătorul trebuie să aducă la cunoștință locatarului vânzarea intervenită, iar locaţiunea va înceta la expirarea unui termen de două ori mai mare decât termenul de preaviz prevăzut la denunțarea unilaterală;

· Moartea locatarului

6.1. în cazul locațiunii cu durată determinată, moștenitorii locatarul ului pot denunța contractul în termenul de 60 de zile de la data la care au luat la cunoştinţă de moartea locatarului şi existenta locațiuni.

6.2. în caz de dizolvare a persoanei juridice, locatorul constată încetat de drept contractul.
· Denunțarea unilaterală de către locator

Această modalitate de încetare a contractului are loc fără culpa locatarului,  ea fiind impusă de cauze obiective, care fac necesară o mai bună administrare a domeniului privat, atunci când  interesul privat o cere.  

· La încetarea din orice cauză a contractului de locațiune, bunul care a făcut obiectul contractului va fi returnat locatorului liber de sarcini.

5. Reguli privind conflictul de interese
Pe parcursul aplicării procedurii de atribuire locatorul are obligația de a lua toate masurile necesare pentru a evita situațiile de natura sa determine apariția unui conflict de interese si/sau manifestarea concurentei neloiale. Nerespectarea prevederilor alin. (1) se sancționează potrivit dispozițiilor legale in vigoare.
Persoana care a participat la întocmirea documentației de atribuire are dreptul de a fi ofertant, dar numai în cazul in care implicarea sa in elaborarea documentației de atribuire nu este de natura sa defavorizeze concurenta.
Persoanele care sunt implicate direct in procesul de verificare/evaluare a ofertelor nu au dreptul de fi ofertant sub sancțiunea excluderii din procedura de atribuire.
            Nu au dreptul sa fie implicate in procesul de verificare/evaluare a ofertelor următoarele persoane:

a) soț/soție, ruda sau afin pana la gradul al II-lea inclusiv cu ofertantul, persoana fizica;
            b) soț/soție, ruda sau afin pana la gradul al II-lea inclusiv cu persoane care fac parte din consiliul de administrație, organul de conducere ori de supervizare al unuia dintre ofertanți, persoane juridice, terți susținători sau subcontractanți propuși;
c) persoane care dețin părți sociale, părți de interes, acțiuni din capitalul subscris al unuia dintre ofertanți, terți susținători sau subcontractanţi propuși sau persoane care fac parte din consiliul de administrație, organul de conducere ori de supervizare al unuia dintre ofertanți, terți susținători sau subcontractanţi propuși;

d) membri în cadrul consiliului de administrație/organului de conducere sau de supervizare al ofertantului şi/sau acționari ori asociați semnificativi persoane care sunt soț/soție, rudă sau afin până la gradul al II-lea inclusiv ori care se află în relații comerciale cu persoane cu funcții de decizie în cadrul entității contractante.

 Nu pot fi nominalizate de către ofertant pentru executarea contractului persoane care sunt soț/soție, rudă sau afin până la gradul al II-lea inclusiv ori care se află în relații comerciale cu persoane cu funcții de decizie în cadrul entității contractante.

Membrii Comisiei de evaluare au obligația de a semna pe propria răspundere o declarație de confidențialitate și imparțialitate și prin care confirmă că nu se află într-o situație care implică existența unui conflict de interese.

Drepturile şi îndatoririle părților se stabilesc prin contractul de locațiune (închiriere).

Transmiterea dreptului de închiriere operează din momentul predării imobilului. 

